ভেনেজুয়েলা–মালয়েশিয়া সম্পর্ক
ভেনেজুয়েলা–মালয়েশিয়া সম্পর্ক (; ), ভেনেজুয়েলা এবং মালয়েশিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮৬ সালের ১৮ ডিসেম্বর এই দুই দেশের মাঝে, আনুষ্ঠানিকভাবে কূটনৈতিক সম্পর্ক স্থাপিত হয়। এরপর ১৯৯০ সালে, ভেনেজুয়েলার রাজধানী কারাকাসে, মালয়েশিয়া তাদের স্থায়ী দূতাবাস চালু করে। অপরদিকে, মালয়েশিয়ার রাজধানী কুয়ালালামপুরে, ভেনেজুয়েলার একটি স্থায়ী দূতাবাস রয়েছে।
সারাওয়াক
সারাওয়াক (জাওয়াই - سراوق; উচ্চারণ - "সারাওয়াক") হল মালয়েশিয়ার একটি প্রদেশ। বোর্নিও দ্বীপে মালয়েশিয়ার যে দু'টি প্রদেশ অবস্থিত, তার অন্যতম সারাওয়াক (অন্যটি সাবা)। সারাওয়াক মালয়েশিয়ার বৃহত্তম প্রদেশ। এর অন্য নাম "বুমি কেনিয়ালাং", অর্থাৎ "ধনেশ পাখির দেশ" ("Land of Hornbills")। সারাওয়াকের প্রতীকও হল একটি গণ্ডার ধনেশ পাখি। এখানকার অধিবাসীদের ধর্মে এই পাখি যুদ্ধের প্রতীক হিসেবে চিহ্নিত।